**Ո Ր Ո Շ ՈՒ Մ**

**Կատարողական վարույթը կասեցնելու մասին**

10.05.2016թ. ք. Երևան

ՀՀ ԱՆ ԴԱՀԿ ծառայության Երևան քաղաքի Կենտրոն և Նորք–Մարաշ բաժնի հարկադիր կատարող, արդարադատության ավագ լեյտենանտ Կարեն Կարապետյանս, ուսումնասիրելով 21.05.2015թ. վերսկսված թիվ 01/02-5312/15 կատարողական վարույթի նյութերը՝

**Պ Ա Ր Զ Ե Ց Ի**

ՀՀ Երևան քաղաքի Կենտրոն և Նորք-Մարաշ վարչական շրջանների ընդհանուր իրավասության դատարանի կողմից 23.03.2015թ. տրված թիվ ԵԿԴ 4611/02/14 կատարողական թերթի համաձայն պետք է` Ալինա Հակոբյանից հօգուտ «Հայբիզնեսբանկ» ՓԲԸ-ի բռնագանձել 4.669.148,70 ՀՀ դրամ, որից 3.964.192,70 ՀՀ դրամը` որպես վարկի մնացորդ, 564.452,60 ՀՀ դրամ, որպես հաշվարկված տոկոսի գումար, 72.376,40 ՀՀ դրամ, որպես ժամկետանց վարկի գումարի նկատմամբ հաշվարկված տոկոս, 68.127 ՀՀ դրամ, որպես ժամկետանց գումարի նկատմամբ հաշվեգրված տույժ։

Պատասխանող Ալինա Հակոբյանից հօգուտ «Հայբիզնեսբանկ» ՓԲԸ-ի հաշվեգրել և բռնագանձել թիվ V12-029063 վարկային պայմանագրի 3.2 կետով նախատեսված տոկոսները՝ տարեկան 24 տոկոս դրույքաչափով 3.964.192,70 ՀՀ դրամի նկատմամբ` 09.10.2014 թվականից, մինչև գումարի փաստացի վերադարձման օրը։

Պատասխանող Ալինա Հակոբյանից հօգուտ «Հայբիզնեսբանկ» ՓԲԸ-ի հաշվեգրել և բռնագանձել թիվ V12-029063 վարկային պայմանագրի 3.3 կետով նախատեսված տոկոսները՝ օրեկան 0.1 տոկոս դրույքաչափով 564.452,60 ՀՀ դրամի նկատմամբ` 09.10.2014 թվականից, մինչև գումարի փաստացի վերադարձման օրը։

Պատասխանող` Ալինա Հակոբյանից հօգուտ «Հայբիզնեսբանկ» ՓԲԸ-ի բռնագանձել 97.383 ՀՀ դրամ, որպես հայցվորի կողմից նախապես վճարված պետական տուրքի գումար։

Բռնագանձումը տարածել 25.10.2012 թվականին կնքված թիվ G12-027667 գրավի պայմանագրով գրավադրված ԲՄՎ-118 I մակնիշի, 11 SS 115 պետ.համարանիշի, 2006թ. արտադրության, արծաթափայլ գույնի, թափքի տեսակը՝ հետչբեկ, նույնացման համար՝ WBAUF31020PS33446, ավտոմեքենայի վրա։

Բռնագանձել բռնագանձման ենթակա գումարի 5 տոկոսի չափով գումար որպես կատարողական գործողությունների կատարման ծախս:

Կատարողական գործողությունների ընթացքում պարզվել է, որ պարտապանին պատկանող գույքը չի բավարարում պարտապանի պարտավորությունները կատարելու համար։

**Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով**

**Ո Ր Ո Շ Ե Ց Ի**

Կասեցնել 21.05.2015թ. վերսկսված թիվ 01/02-5312/15 կատարողական վարույթը 60-օրյա ժամկետով:

**Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.**

**Սույն որոշումը երկու աշխատանքային օրվա ընթացքում հրապարակել** [**www.azdarar.am**](http://www.azdarar.am) **ինտերնետային կայքում.**

**Որոշման պատճենն ուղարկել կողմերին.**

**Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:**

Հարկադիր կատարող՝ Կ.Կարապետյան